Heilaga stund einglar syngja.
1. Heilaga stund einglar syngja, 
himin í stjørnuskrúð. 
Vit hoyra klokkurnar ringja 
jól eru komin nú. 
Vit hoyra einglasong nú her, 
frelsu og frið til oss ber. 
Okkum var bjarging send so brátt, 
ein stjørna lýsti á nátt. 

2. Nýborni sonurin svevur, 
trygt hesa jólanátt. 
Stjørnan sítt ljós til oss gevur,
vit hann tí finna brátt. 
Vit hoyra einglasong nú her, 
frelsu og frið til oss ber. 
Okkum var bjarging send so brátt, 
ein stjørna lýsti á nátt. 

3. Her hvílir drotturin vísi, 
sum barn á krubbustrá. 
Gleðin av okkum tá lýsir,
tí vit hann kunnu sjá- 
Friðin vit hava funnið her, 
vit mangan droymdu ein dag – 
Tí barnið himnadrottur er, 
øll hjørtu syngja so glað.




Gleðilig jól
Gleðilig jól! Gleðilig jól!
ljóðar av himli einglalag. 
Armi syndari, óttast ei nú, 
gleðiboðskapin hoyrir tú: 
«Jesus er føddur í dag.» 

2. Faðir vár! Faðir vár! 
Høgt tó tú á himli býrt, 
ikki gloymdi tú barnið títt, 
elskaði syndiga hjarta mítt; 
« veri um ævi tær dýrd. »

3. Frelsari mín! Frelsari mín! 
Náði tín hon er mítt skjól. 
Paradísportrið er opnað mær, 
aldri kann eg fulltakka tær 
« fyri gleðilig jól. »



Lítla fitta nissa mín
Lítla fitta nissa mín, 
Tú skalt fáa greyt í trygil tín. 
Jólagreyt við mandlu í, 
Ja, so oysa vit uppí 

Mandlan melur bert í kring, 
Melur runt í greytinum í ring, 
Hvar man mandlan vera nú, 
Nissa mín hvat heldur tú?



Nissumamma og nissupápi
Nissumamma og nissupápi, nissugenta og -drongur, 
nissumatur, nissuborð, nissufólkakongur. 
Tjúkka nissa – klæna nissa, 
stutta nissa – langa nissa, 
stjørnurnar tær glampa, allar nissur trampa. 





Reyðar húgvur, hosur gráar allar nissur eiga, 
renna so um jólatræið og hvønn annan leiða, 
troyggjan reyð og skeggið grátt, á, 
sum nissan hon er flott,
stjørnurnar tær glampa, allar nissur trampa. 

Rísingreyt og ræstan fisk, bomm og stóran pakka 
nissubørn tey ynskja sær, og tey bara snakka. 
Tjúkka nissa – klæna nissa, 
stutta nissa – langa nissa, 
stjørnurnar tær glampa, allar nissur trampa.







